Vyňatie z pôdneho fondu
                                                        -pomôcka pre žiadateľov-
U nehnuteľností do 999m² vydáva  súhlas s vyňatím z pôdneho fondu Obvodný pozemkový úrad v Ružomberku, Námestie A. Hlinku č. 74, 034 01  Ružomberok  - Ing. Krivosudská /vzor žiadosti/.  K žiadosti sa prikladá /nenaliepa !/ kolok v hodnote 1000,-Sk.

- podklady pre podanie žiadosti -

1./ List vlastníctva s kolkom /na právne úkony/ nie starší ako 3 mesiace, kolok je potrebné 
     priniesť so sebou, nenaliepať.
     Vydáva:  Správa katastra v Ružomberku, Námestie A. Hlinku č. 74, pani Bírošová.  
     Kancelária je situovaná na prízemí úradu vľavo na konci chodby, je nutné sa zapísať na 
     papier.

2./ Kópia z katastrálnej mapy s kolkom /na právne úkony/ nie staršia ako 3 mesiace, 
     kolok je potrebné priniesť so sebou, nenaliepať
     Vydáva:  Správa katastra v Ružomberku, Námestie A. Hlinku č. 74, pani Bírošová.  
     Kancelária je situovaná na prízemí úradu vľavo na konci chodby, je nutné sa zapísať na 
     papier.

3./ Stanovisko obce Bešeňová – súhlas s vyňatím z PF - vydá obec Bešeňová  bezplatne,
     žiadosť je možné zaslať poštou /Obec Bešeňová, Jánska 25, 034 83/  faxom 044-4392 441 
     alebo mailom : besenova@besenova.sk 
      /vzor žiadosti/

4./ Stanovenie BPEJ – Vydáva Správa katastra  v Ružomberku, Námestie A. Hlinku č. 74,
     kontaktná osoba Ing. Škapec. K žiadosti je potrebné doložiť  kolok v hodnote  250,-Sk 
     kolok je potrebné  priniesť so sebou, nenaliepať.
     /vzor žiadosti/

5./ Stanovisko Obvodného úradu ŽP v Ružomberku – vydáva Obvodný úrad Životného 
     prostredia v Ružomberku, Námestie A. Hlinku č. 74,034 01  Ružomberok, kontaktná 
     osoba Bc. Pudišová. Kolok sa nevyžaduje.
     /vzor žiadosti/

6./ Stanovisko obce Bešeňová – spojenie územného a stavebného konania - 
     vydá Spoločný stavebný úrad v Ružomberku so sídlom MSU Ružomberok, Nám. A. 
     Hlinku – kontaktné osoby Ing. Benčová alebo p. Rozenbergová, sídlo úradu je v Mestskom 
     úrade Ružomberok na prízemí, prvé dvere  vpravo  /vzor žiadosti/

7./ Projektová dokumentácia /k nahliadnutiu/, situácia stavieb 

Ďalšie doklady – ktorých podanie pri žiadosti  Vám odporúčame vopred  konzultovať na Obvodnom pozemkovom úrade v Ružomberku u Ing. Krivosudskej.
  
8./ Bilancia skrývky humusového horizontu 

9./ Geometrický plán – pokiaľ nie je vynímaná celá parcela

U nehnuteľností väčších  ako 1 000m² je nutné kontaktovať Krajský pozemkový úrad v Žiline a riadiť sa ich pokynmi.